**8. i 9. listopad (subota i nedjelja)**

**Nacionalni park Paklenica**

**Plan izleta**

**Subota**

10.00 - 10.15

Okupljanje u Starigradu, na ulazu u kanjon Velike Paklenice - na parkiralištu kod ulazne recepcije.

10.15– 12.30

Odlazak automobilima na gornje parkiralište, te uspon planinarskom Poučnom stazom Velika Paklenica do špilje Manita peć. Staza se uspinje oko 450m visinske razlike, težina staze ocijenjena je sa 2 od mogućih 5 stupnjeva (1-najlakša, 5-najteža).

12.30 – 13.30

Kratak odmor, te obilazak špilje Manita peć uz službenog vodića i kustose biologe i geologe HPM-a.

13.30 – 14.30

Spuštanje planinarskom stazom u kanjon, te lagani uspon do Lugarnice i planinarskog doma.

14.30 – 16.30

Odmor uz mogućnost organiziranog ručka u Lugarnici, ili konzumiranja vlastite hrane.

16.30 – 18.30

Spuštanje planinarskom stazom do parkirališta.

18.30 -

Slobodno vrijeme u kanjonu, te odlazak autima na noćenje u Starigradu (10 min vožnje).

**Nedjelja**

9.00

Okupljanje u kanjonu Velike Paklenice na gornjem parkiralištu.

9.00 – 11.00

Obilazak poučne staze Pjeskarica i Podzemnog posjetiteljskog centra.

11.00-14.00

Po izboru, isprobavanje sportskog penjanja za djecu i odrasle ili šetnja i razgledavanje kanjona.

14.00

Završetak izleta. Ovisno o vlastitom izboru moguće je i daljnje razgledavanje kanjona, te povratak kućama.

**Preporučamo ponijeti sa sobom:**

- **Odjeća za planinarenje** - višeslojna odjeća, temperatura u špilji je 9°C pa je prije ulaska u špilju dobro obući topliju odjeću.

- **ruksak** u kojem se može nositi dodatna odjeća, kišobran, hrana, voda, prva pomoć i sl.

- **Obuća** - udobne visoke ili niske planinarske cipele ili terenske tenisice

- **Kišobran** **i kabanica ili druga odjeća za kišu**, u slućaju kišne prognoze

- **Hrana i voda**

- **Svijetiljka,** po vlastitoj želji, nije nužna. Najbolje čeona (koja se može staviti na glavu) ili ručna**.** Špilja je turistički uređena i osvijetljena pa osobna rasvjeta nije potrebna no može vam malo uljepšati doživljaj špilje.

**Pristup od Zagreba:**

Iz smjera Zagreba (235 km) najbrže je doći autocestom Zagreb-Split. Silazak s autoceste je na čvoru Maslenica, nakon čega se nastavlja 15 km magistralom u smjeru Rijeke. U Starigradu skrenuti desno prateći putokaz za Nacionalni park Paklenica i nakon oko 1km dolazi se na parkiralište kod ulazne recepcije.

**Troškovi izleta:**

* vlastiti prijevoz
* ulaznice za Nacionalni park (po danu): odrasli 40kn

studenti, članovi planinarskih društava 20 kn

djeca 20 kn

* ulaznice za špilju Manita peć: odrasli 20kn

djeca 10 kn

* isprobavanje sportskog penjanja (po izboru): odrasli 40 kn

(ukoliko se javi više od 20 zainteresiranih) djeca 30 kn

* ručak u Lugarnici (po izboru)

<http://www.np-paklenica.hr/images/dokumenti/Cjenik_usluga_u_Lugarnici.pdf>

* noćenje

Prilažemo najpovoljniju ponudu koju smo dobili, u apartmanima Popo ili polupansion u Pansionu Tota.

Noćenje u apartmanima:

odrasle osobe: 100,00 kn/noć

djeca do 12g:     50,00 kn/noć

djeca 12-18g:     70,00 kn/noć

Noćenje s polupansionom (doručak i večera):

odrasle osobe: 215 kn/noć

djeca do 12g:   106 kn/noć

djeca 12-18g:   150 kn/noć

U cijenu su uključeni svi troškovi: boravišna pristojba (7kn), prijava, grijanje (klima uređaj), ručnici, posteljina, završno čišćenje.

Za doručak je švedski stol a za večeru gosti mogu birati 4 različita meni-a. (Meni je u prilogu). Na dan večere do 12h treba javiti na telefon ili sms porukom koliko bi kojih meni-a bilo tako da možemo spremiti večeru u dogovoreno vrijeme i s tim izbjeći čekanja i gužvu. Meni-e djece bi također trebalo naglasiti u tom broju.

U prilogu vam također dostavljam prezentaciju smještaja s kojim raspolažemo. Apartmani Popo gdje ste bili se nalazi cca. 1,3 km od Pansiona Tota pa sami raspored spavanja ćemo napraviti kad budete znali približan broj ljudi koji su za spavanje a koji bi uzeli polupansion.

Ukoliko nekome ne odgovara ovaj smještaj, u Starigradu se osim toga nudi čitav niz mogućnosti, od kampiranja (45kn/osobi) do hotela, što možete pogledati i rezervirati preko interneta.